
Foszforiláció hatása a magi transzportra: A leánysejtek öröksége

Az eukarióta sejtek fennmaradásához, a sejtmagba irányuló aktív transzport folyamatok precíz szabályzása elengedhetetlen. Ilyen szabályozó mechanizmus például a NLS közeli foszforiláció, ami hatással lehet az adott fehérje lokalizációjára. A foszforiláció pontos helye és a kiváltott hatás (magi transzport serkentése/gátlása) közti összefüggés egyelőre nehezen fogalmazható meg. Egyes cargo fehérjék Ciklin dependens kináz 1 (CDK1) általi foszforilációjakor, sokszor a magi lokalizáció megszűnése tapasztalható, amire példa a dUTPáz sejtciklus függő lokalizációja, amit csoportunkban írtak le. Ezen, osztódáskor időzítetten lejátszódó foszforilációs eseménysor, felveti a leánysejtek proteomjának összetételét meghatározó szabályozás általános meglétét.
Munkám során olyan CDK1 szubsztrátokat keresetem amelyek NLS-e hasonlít a dUTPáz szignáljához. Különböző NLS foszforilációt mimikáló mutáns fluoreszcens konstruktokkal igyekeztem felderíteni vajon található-e a foszforiláció helye és hatása között összefüggés emlős sejtvonalakon; azaz, kiterjeszthető-e a dUTPáz-on megismert séma más szubsztrátokra is.
Fehérjék oligomerizációja során a kialakuló komplexek több NLS-re is szert tehetnek, ami felveti a kérdést, hogy ha a komplex NLS-einek csak egy része módosul foszforilációval, akkor annak hatása milyen mértékben érvényesül. Ennek vizsgálatára emlős és rovar sejtekben, egy és három aktív NLS-t tartalmazó modell rendszert alkalmaztam, valamint az importinokkal való komlpexálódást biofizikai módszerekkel, rekombináns úton előállított fehérjékkel igyekeztem jellemezni.



